Φιλίππη, 5η κόμισσα του Άλστερ

Η Φιλίππη του Κλάρενς, 5η κόμισσα του Άλστερ (ανάκτορα του Έλθαμ, Κεντ, 16 Αυγούστου 1355 - 5 Ιανουαρίου 1382) ήταν κόρη και μοναδικό παιδί του Λάιονελ της Αμβέρσας και της Ελισάβετ Μπεργκ, 4ης κόμισσας του Άλστερ. Οι πατέρας της ήταν δεύτερος γιος του κορυφαίου βασιλιά Εδουάρδου Γ΄ της Αγγλίας και της Φιλίππης του Αινώ.

Η Φιλίππη παντρεύτηκε σε ηλικία 13 ετών (1368) τον Εδμόνδο Μόρτιμερ, 3ο κόμη του Μαρς στο παρεκλήσι της βασίλισσας στο αβαείο του Ρέντινγκ. Ο γάμος θα επηρεάσει σημαντικά την Αγγλική ιστορία σε βάθος χρόνου, ο ξάδελφος της Ριχάρδος Β΄ της Αγγλίας ήταν άτεκνος και μέχρι την εκθρόνιση του οι απόγονοι της ήταν οι επόμενοι στην γραμμή διαδοχής. Όταν ξέσπασε ο Πόλεμος των Ρόδων ο Οίκος της Υόρκης διεκδίκησε τον θρόνο της Αγγλίας λόγω της καταγωγής του από την Φιλίππη, τον γιο της Ρογήρο Μόρτιμερ και την εγγονή της Άννα Μόρτιμερ που παντρεύτηκε τον Ριχάρδο του Κέιμπριτζ δεύτερο γιο του Εδμόνδου του Λάνγκλεϊ, 1ου δούκα της Υόρκης. Η Φιλίππη του Κλάρενς πέθανε το 1382 και τάφηκε στο αβαείο του Γουίγκμορ στο Χερεφορντσάιρ.

Οικογένεια
Με τον σύζυγο της Εδμόνδο Μόρτιμερ, 3ος κόμη του Μαρς απέκτησε :
Ελισάβετ Μόρτιμερ (12 Φεβρουαρίου 1371 - 20 Απριλίου 1417), παντρεύτηκε σε πρώτο γάμο τον Χότσπερ από την Οικογένεια Πέρσι με τον οποίο απέκτησε τον Χένρι Πέρσι, 2ο Κόμη του Νορθάμπερλαντ και την Λαίδη Ελισάβετ Πέρσι. Παντρεύτηκε σε δεύτερο γάμο τον Τόμας Κάμους, βαρόνο του Κάμους με τον οποίο απέκτησε τον Ρογήρο του Κάμους, η Ελισάβετ Μόρτιμερ είναι πρόγονος της Τζέιν Σίμουρ συζύγου του Ερρίκου Η΄ της Αγγλίας.
Ρότζερ Μόρτιμερ, 4ος κόμης του Μαρς (11 Απριλίου 1374 - 20 Ιουλίου 1398), παντρεύτηκε την Ελεονώρα Χόλλαντ με την οποία απέκτησε τρια παιδιά : την Άννα Μόρτιμερ, τον Εδμόνδο Μόρτιμερ, 5ο κόμη του Μαρς και τον Ρογήρο. Ο Οίκος της Υόρκης διεκδίκησε τα δικαιώματα του στον θρόνο της Αγγλίας χάρη στην κόρη του Άννα Μόρτιμερ
Λαίδη Φιλίππη Μόρτιμερ (21 Νοεμβρίου 1375 - 26 Σεπτεμβρίου 1400). Παντρεύτηκε σε πρώτο γάμο τον Τζων Χέιστινγκς, 3ο κόμη του Πέμπροκ σε δεύτερο γάμο τον Ριχάρδο ΦίτςΆλαν 11ο κόμη του Αρουντέλ και απέκτησε έναν γιο που πέθανε νέος και σε τρίτο γάμο τον Σερ Τόμας Πόινινγκς του Μπέιζινγκ.
Εδμόνδος Μόρτιμερ (9 Νοεμβρίου 1376 - 13 Μαίου 1411). Παντρεύτηκε την Αικατερίνη Γκλύντυρ κόρη του Ογουάιν Γκλύντυρ, απέκτησε έναν γιο τον Λάιονελ που πέθανε νέος και τρεις κόρες που πέθαναν στον Πύργο του Λονδίνου μαζί με την μητέρα τους.

Παραπομπές

Πηγές
Davies, R.R. (2004). "Mortimer, Roger (VII), fourth earl of March and sixth earl of Ulster (1374–1398)". Oxford Dictionary of National Biography (online ed.). Oxford University Press. 
Leese, Thelma Anna (2007). Blood Royal: Issue of the Kings and Queens of Medieval England, 1066–1399. Heritage Books.
Ormrod, W. M. (January 2008) [2004]. "Lionel, duke of Clarence (1338–1368)". Oxford Dictionary of National Biography (online ed.). Oxford University Press. 
Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.). Salt Lake City. 
Ward, Jennifer (2004). "Clare, Elizabeth de (1294/5–1360)". Oxford Dictionary of National Biography (online ed.). Oxford University Press. 
Weir, Alison (2008). Britain's Royal Families, The Complete Genealogy. London: Vintage Books. 
Weir, Alison (1995). The Wars of the Roses. New York: Random House. 

Οίκος των Πλανταγενετών
Κόμητες του Άλστερ (1264)